මයි‍ලෝ අගමැති කුසාලන අවුරුදු 20න් පහළ පාසල් රගර් අවසන් තරගයෙන් පසු ආනන්ද විදුහල මාධ්‍ය මගින් පෙන්වා දුන් පරිදි අනුශූරතාව පිළිගැනීම ප්‍රතික්ෂේප නොකළ බවත්, ඒ අවස්ථාවේදී ත්‍යාග ප්‍රධානයන් සිදු නොකරන බව සංවිධායක මණ්ඩලය වෙනුවෙන් පාසල් රගර් සම්මේලනයේ සභාපති තමන්ට දැන්වූ නිසා ගුවන් හමුදාවේ ඉල්ලීම පරිදි පිටියෙන් ඉවත්වූ බවත් ආනන්ද විද්‍යාලයේ ඊයේ (19) පැවැති මාධ්‍ය හමුවකදී ආදී ආනන්දීය ක්‍රීඩා සංගමය කියා සිටියේ.ආරක්ෂාව, මූලික පහසුකම් ප්‍රමාණවත්‍ නොවීම, තරගය ආරම්භ වීමට ප්‍රමාද වීම වැනි හේතු නිසා තමන්ට ශූරතාව දිනා ගැනීමේ අවස්ථාව අහිමිවූ අතර සංවිධායක මණ්ඩලයේ නොසැලකිල්ල හා නිසි කාල කළමනාකරණයක් නොමැතිවීම ද බලපෑ බව වැඩි දුරටත් අදහස් දක්වමින් ආදී ආනන්දීය ක්‍රීඩා සමාජයේ ලේකම් මංජුල ‍විජේමාන්න හා සභාපති ලාල් හේවාගම මහත්වරුන් කියා සිටියේය.සංවිධායක මණ්ඩලය විසින් තරගය ආරම්භ වීමට ප්‍රමාද වන බව දැනගත් නිසා තරග කාලය අඩුකරන බව කණ්ඩායම් දෙක දැනුවත් කර සිටියා නම් ප්‍රතිඵලය මීට වඩා වෙනස් විය හැකි බවද අවසන් තරගයේ සංවිධානය කිරීමේ වැරුද්ද මත මෙය සිදුවූ බවත් මේ හේතුවෙන් පාසල් ‍2ක අතර කිසිදු විරුද්ධත්වයක් නොමැතිබවටත් ප්‍රකාශ විය.ජය හෝ පරාජය පිළිගැනීමට කණ්ඩායම සුදානම් බවත් සිදුවූ අසාධාරණය නිසා ඉදිරිපත් කළ විරෝධතාව පිළිබඳ සලකා බලා නැවත තරගයක් පැවැත්වීමට අවශ්‍ය කටයුතු සලසන ලෙසත් ආනන්ද විදුහල අදාළ නිලධාරින්ගෙන් ඉල්ලා සිටි..